
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 24 mai 2011          

 P L- x 246 /2011              


AVIZ
asupra proiectului de Lege privind sistemele de agricultură practicate în România
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de lege privind sistemele de agricultură practicate în România, trimis cu adresa nr. PL x. 246 din 2 mai 2011 şi înregistrată cu nr. 31/401 din 11 mai 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 24 mai 2011.
Senatul, în calitate de primă Cameră sesizată, a adoptat proiectul de lege în data de 4 mai 2011, cu respectarea prevederilor articolului 76 alineatul (2) din Constituţia României, republicată
Iniţiativa legislativă are ca obiect de reglementare sistemele de agricultură practicate în România, pentru a asigura o producţie agricolă stabilă şi eficientă, protecţia mediului înconjurător, utilizarea raţională şi eficientă a resurselor naturale, conservarea solului, reducerea consumului de apă dulce şi a emisiilor de dioxid de carbon şi realizarea unor genotipuri de plante care să ofere produse agricole competitive cantitativ şi calitativ.
Membrii Comisiei au examinat iniţiativa legislativă supusă avizării, expunerea de motive, avizul favorabil cu observaţii şi propuneri al Consiliului Legislativ, transmis cu adresa nr. 1439 din 3 decembrie 2010 şi punctul de vedere al Guvernului, transmis cu adresa nr. 94 din 14 ianuarie 2011, prin care nu susţine adoptarea iniţiativei legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă, întrucât prevederile iniţiativei legislative contravin legislaţiei comunitare din domeniul autorizării organismelor modificate genetic.
În raport de obiectul şi conţinutul reglementării, proiectul de lege face parte din categoria legilor ordinare.
               PREŞEDINTE,                        
                                       SECRETAR,

                Daniel BUDA              



   Gabriel ANDRONACHE
Consilier,
Iuliana Fuiorea
_1358335181.unknown

